stanford-oval/wikipedia huggingface dataset:
אושר כהן
הערות שוליים

↑  קים לוי, הדרך אל האושר של אושר כהן מקרית מוצקין הובילה אל עומר אדם, הד הקריות, 22 בנובמבר 2020
↑  רז ישראלי, החדש של אושר כהן: "הייתי ילד רע", באתר ישראל היום, 27 בדצמבר 2018
↑  דואט חדש משותף לדודו אהרון ואושר כהן – 24 שעות, באתר חדשות MivzakLive, ‏21 במרץ 2019
↑  שרית חדד ואושר כהן - ככה בלי שלום (אקוסטי), נבדק ב-2021-05-06
↑  האם נועה קירל ממשיכה למנף את הפרידה ממרגי גם בשיר חדש?, באתר ישראל היום, 14 בדצמבר 2021
↑  המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏26 בספטמבר 2023
↑  כאן גימל, שנה חדשה, עשירייה חדשה, כניסות חדשות... ואושר כהן עדיין בפסגה!האם הוא יהיה שם גם בשבוע הבא?הצביעו עכשיו לעשירייה והכריעו 🗳, באתר אינסטגרם, ‏21 בספטמבר 2023
↑  כאן גימל, אחרי כמה שבועות בפסגה, אושר כהן סוף סוף הגיע אלינו לאירוח בעשירייה 🧡אבל לאן הוא יגיע במצעד השנתי?הצביעו עכשיו בלינק שבביו 👆ונגלה בעוד שבועיים בדיוק 💫, באתר אינסטגרם, ‏31 באוגוסט 2023
↑  המצעד השבועי: מצעד השירים השבועי, להיטים ישראלים ולועזיים |, באתר היטליסט, ‏14 בנובמבר 2023
↑  אלון פרוכטר, "הסיפור שלי נראה כמו סרט": אושר כהן הפך את התובנות לשיר, באתר כאן – תאגיד השידור הישראלי, 18 בדצמבר 2023
↑  היטליסט – מצעד המוזיקה הרשמי של ישראל, באתר מאקו, ‏2 בינואר 2024
↑  גיל משעלי, ‏אושר כהן מוציא מיני אלבום חדש ושר על פרידה: "אני שונא, אבל מתגעגע יותר", באתר ‏מאקו‏, 8 בפברואר 2024
↑  ישראל בידור - שרים למדינה, באתר Spotify
↑  היטליסט: מצעד המוזיקה של ישראל mako, באתר hitlist.mako.co.il, בשבוע ה-21 של שנת 2024, ‏2024-05-20
↑  המצעד השבועי 08.08.2024, באתר גלגלצ, ‏8 באוגוסט 2024
| אושר כהן |
| --- | --- | --- |
| דיסקוגרפיה ‏•‏‏ שירים | דיסקוגרפיה ‏•‏‏ שירים |  |
| אלבומי אולפן | נזכר בעיניה ‏•‏‏ חיכיתי לך |  |
| מיני-אלבומים | אושר ‏•‏‏ Part II ‏•‏‏ The Last Episode ‏•‏‏ Next Episode ‏•‏‏ גיטרה ולנשום |  |
| סינגלים | "כתבתי לך" ‏•‏‏ "עוד רגע" ‏•‏‏ "לחיות בנפרד" ‏•‏‏ "נזכר בעיניה" ‏•‏‏ "רק איתך ודי" ‏•‏‏ "חולם אותך" ‏•‏‏ "עזבי את חיי" ‏•‏‏ "בואי נברח" ‏•‏‏ "המרחק ממך" ‏•‏‏ "ברגעים שאת הולכת" ‏•‏‏ "מאמי מאמי" ‏•‏‏ "מי אמור" ‏•‏‏ "עיר תחתית" ‏•‏‏ "בא לי בא לי" ‏•‏‏ "ידיים אוהבות" ‏•‏‏ "לב שבור" ‏•‏‏ "טרי בריו - גרסה מזרחית" ‏•‏‏ "אני שונא אותך" ‏•‏‏ "בואי נדבר" ‏•‏‏ "מה את עושה לי" ‏•‏‏ "מרגיש שלך" ‏•‏‏ "עצבים בגוף" ‏•‏‏ "ציפרלקס" ‏•‏‏ "מה הוא יודע" ‏•‏‏ "ביי" ‏•‏‏ "הריני מקשר" ‏•‏‏ "כל הזמן אומרת" ‏•‏‏ "מי עוד יחבק" ‏•‏‏ "תחזרי מהר" ‏•‏‏ "אני אוהב אותך" ‏•‏‏ "ככה בלי שלום" ‏•‏‏ "זוגות כאלה" ‏•‏‏ "שירים של עומר" ‏•‏‏ "הנה את בוכה" ‏•‏‏ "עושה לי בלאגן" ‏•‏‏ "קפה אצל ברטה" ‏•‏‏ "רעשים" ‏•‏‏ "מקבל על עצמי" ‏•‏‏  "תמונות שלך" ‏•‏‏ "שומר עליך" ‏•‏‏ "אהובי לב אדום" ‏•‏‏ "חמישי שישי" ‏•‏‏ "בסוף נרקוד" ‏•‏‏ "בשבילך" ‏•‏‏ "תרקדי (7.10.23)" ‏•‏‏ "קווים לדמותו" ‏•‏‏ "פלסטרים" ‏•‏‏ "אין כמו בבית" ‏•‏‏ "לופ" |  |
| סינגלים שיווקיים | "לתת ולקחת" |  |
| שירים אחרים | "אהבה" ‏•‏‏ "אין אותי" ‏•‏‏ "איפה אתה" ‏•‏‏ "אני פה" ‏•‏‏ "גיטרה ולנשום" ‏•‏‏ "ה' יברך אותך" ‏•‏‏ "לופ" ‏•‏‏ "מאחל לך טוב" ‏•‏‏ "מנגן ושר" ‏•‏‏ "עד שיירד הסהר" |  |
| --- | --- |
בקרת זהויות :  NLI: 987007420575905171  MusicBrainz: 584c95ec-4d04-4e17-af09-a178b243611f
כיצד נכבש המערב

| --- | --- |

כרזת הסרט
 בימוי:  ג'ון פורד   הנרי האת'וויי ג'ורג' מרשל ריצ'רד ת'ורפ (ללא קרדיט)
 הופק בידי:  ברנרד סמית
 תסריט:  ג'יימס ר. וב, ג'ון גיי 
 עריכה:  הארולד פ. קרס 
 שחקנים ראשיים:  ג'ון ויין ג'יימס סטיוארט קרול בייקר לי ג'יי. קוב וולטר ברנן הנרי פונדה קרל מאלדן  גרגורי פק ג'ורג' פפארד רוברט פרסטון דבי ריינולדס אלי וולך לי ואן-קליף
 מוזיקה:  אלפרד ניומן 
 צילום:  ויליאם דניאלס, צ'ארלס לאנג, מילטון ר. קרסנר, ג'וזף לאשל 
 מדינה:  ארצות הברית 
 חברת הפקה:  Cinerama Releasing Corporation 
 חברה מפיצה:  מטרו גולדווין מאייר וסרטי סינרמה
 שיטת הפצה:  וידאו על פי דרישה 
 הקרנת בכורה:  1 בנובמבר 1962 (בריטניה)  20 בפברואר 1963 (ארצות הברית)
 משך הקרנה:  162 דק' 
 שפת הסרט:  אנגלית 
 סוגה:  מערבון, סרט דרמה 
 מקום התרחשות:  קליפורניה 
 תקציב:  15,000,000$
 הכנסות באתר מוג'ו:   howthewestwaswon
 פרסים:  פרס אוסקר לעריכה הטובה ביותר (הארולד פ. קרס)  פרס אוסקר למיקס הסאונד הטוב ביותר (פרנקלין מילטון)  פרס אוסקר לתסריט המקורי הטוב ביותר (ג'יימס ר. וב)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
כיצד נכבש המערב (באנגלית: How the West Was Won) הוא סרט קולנוע משנת 1962, מערבון אפי רחב יריעה, המתאר את היסטוריית ההתיישבות במערב ארצות הברית בין השנים 1839 ל-1889, כסדרת אפיזודות בחיי שלושה דורות של משפחה אחת. הסרט צולם בשיטת סינרמה על ידי אולפני מטרו גולדווין מאייר, בוים על ידי הבמאים ג'ון פורד (הפרק "מלחמת האזרחים"), הנרי האת'וויי (הפרקים: "הנהרות", "המישורים" ו"פורעי החוק"), ג'ורג' מרשל ("המסילה") וריצ'רד ת'ורפ (קטעי המעבר) וכיכבו בו 24 מהכוכבים הגדולים של התקופה, חלקם בתפקידים קטנים, בהם קרול בייקר, וולטר ברנן, הנרי פונדה, קרל מולדן, גרגורי פק, ג'ורג' פפארד, רוברט פרסטון, דבי ריינולדס, ג'יימס סטיוארט, אלי וולך, לי ואן-קליף וג'ון ויין. הקריינות המלווה את הסרט היא בקולו של ספנסר טרייסי.
הסרט זכה בפרס אוסקר לתסריט המקורי הטוב ביותר ובפרסי העריכה והסאונד והיה מועמד בחמש קטגוריות נוספות, בהן פרס אוסקר לסרט הטוב ביותר. בשנת 1997 נכלל בארכיון הסרטים הלאומי של ארצות הברית בספריית הקונגרס. לסרט 100% ביקורות חיוביות באתר Rotten Tomatoes. פסקול הסרט, שחיבר אלפרד ניומן, ניצב במקום ה-25 ברשימת 25 הפסקולים הגדולים של כל הזמנים של מכון הסרטים האמריקאי. השיר "בית באחו" (מילים של סמי קהאן ללחן Greensleeves), מופיע בכל פרק בגרסה שונה ומהווה חוט מוזיקלי מקשר בין הפרקים.
עלילה > הקדמה

הסרט נפתח בצילום פנורמי של מרחבי המערב ובקריינות מאת ספנסר טרייסי. אנו למדים כי לפני 1840 הלבנים היחידים ששוטטו במרחבים היו ציידי פרוות בונים שכונו "אנשי ההרים" ושחיו בשלום עם האינדיאנים. מה שהוביל לפריצת הדרך מערבה ולכיבושו (במסגרת "הייעוד הגלוי", מושג שאינו מוזכר בסרט, אך מלווה אותו לכל אורכו) היה פתיחתה של תעלת אירי שאיפשרה תנועה מניו יורק מערבה למישורי אילינוי.
עלילה > "הנהרות" (1840)

העלילה מתמקדת בדמותו של זבולון פרסקוט (בגילומו של קארל מולדן) ומשפחתו המונה שתי בנות, לילית' (דבי ריינולדס) ואיב (קרול בייקר). המשפחה, יחד עם משפחות נוספת של קוויקרים, נודדת מערבה על מנת להקים חווה חקלאית. בשל מחסור כספי בונה זבולון עבור משפחתו רפסודה עמה הם מפליגים לאורך הנהרות הגועשים.
במהלך המסע פוגשת קבוצת המתיישבים, המונה את משפחת פרסקוט, את ליינוס רולינגס (ג'יימס סטיוארט), "איש הרים" בדרכו לפיטסבורג. איב וליינוס מתאהבים, אך נפרדים למחרת. ליינוס מציל את המשפחה מפורעי חוק המנסים לנצל את תמימותם ונפרד מעליהם שנית. בהמשך נסחפת הרפסודה ורוב חברי הקבוצה טובעים. איב ולילית' נותרות לקבור את המתים, עבודה אליה נחלץ ליינוס ששב ומופיע.
הפרק מסתיים עם הבטחתם של ליינוס ואיב להינשא ולהקים חווה במקום בו "אלוהים רצה שנהיה" ועם מבטה של לילית' אל ספינת קיטור שתישא אותה משם אל העיר.
עלילה > "המישורים" (שנות ה-50 של המאה ה-19)

הקריינות מספרת על מלחמת ארצות הברית–מקסיקו, על כיבוש קליפורניה ועל ראשית הבהלה לזהב.
עלילת הפרק מתמקדת בלילית' (הקרויה עתה לילי). היא רוקדת ושרה במועדון לילה בסנט לואיס. היא מושכת את תשומת לבו של המהמר קליב ואן ויילן (גרגורי פק) במיוחד לאחר שהוא למד שמחזר זקן שלה שנפטר הוריש לה מכרה זהב בקליפורניה.
לילי מצטרפת אל שיירת כרכרות קרון בדרכה מערבה. כאישה רווקה ובודדת היא נזקקת להגנה אותה מציעים לה הן ואן ויילן והן מוביל השיירה, רוג'ר מורגן (רוברט פרסטון). את המסע היא חולקת עם נוסעת מבוגרת בשם אגתה קלג (תלמה ריטר). לילי אינה נענית לחיזורים אך לאחר שקליב מציל את השיירה בעת פשיטת אינדיאנים, היא נענית לו.
עם הגיעם לקליפורניה הם למדים כי המכרה התדלדל כליל ולא נותר ממנו דבר. לילי חוזרת לשיר ולרקוד בפני פועלי המכרות, שם שב ומנסה מורגן (מוביל השיירה) לשאת אותה לאישה, אך היא מסרבת.
שנים מספר מאוחר יותר נפגשים לילי וקליב על ספינת נהר מפוארת. לילי שרה וקליב עוסק בהימורים. הוא עוזב, לראשונה בחייו, "יד מנצחת" (בפוקר) וניגש אליה על מנת להציע לה להינשא לו ולעבור לסן פרנסיסקו, עיר "הנשרפת כל חמש דקות אך נבנית שוב מחדש גדולה יותר, יפה יותר", עיר בה יכול אדם כמוהו להפוך ליזם מצליח בעסקי התחבורה. לילי נענית לו.
עלילה > "מלחמת האזרחים" (1861 - 1865)

העלילה שבה לחוותם של איב וליינוס רולינגס באוהיו. ליינוס התגייס לצבא הצפון "עם קריאת החצוצרה הראשונה" ובנו זבולון ("זב", בגילומו של ג'ורג' פפארד) מתגייס אף הוא, תוך שהוא טוען שמעולם לא היה "טיפוס של מתיישב".
זב, המשתתף בקרב שילה, למד כי אביו ליינוס נהרג בקרב, וכמעט ונענה להצעת עריקה שמציע לו לוחם צבא הקונפדרציה (ראס טמבליין). אולם כאשר שני העריקים עדים לשיחה בין הגנרלים יוליסס גרנט (הארי מורגן) וויליאם שרמן (ג'ון ויין), מנסה לוחם הקונפדרציה להתנקש בחייו של גרנט, זב נועץ בו את רובהו המכודן ושב אל לוחמי צבא הצפון.
עם סיום המלחמה שב זב לחווה ומגלה כי אמו איב נפטרה בינתיים. הוא מותיר את החווה לאחיו, שירש את הנטייה לעיסוק בחקלאות, ויוצא להמשך חייו בצבא.
עלילה > "המסילה" (1868)

הקדמת הקריינות מספרת על התרחבות ההתיישבות מערבה שכללה גם התפתחות באמצעי התקשורת, הדואר של ה"פוני אקספרס", מתיחת קווי הטלגרף והמרוץ להקמת מסילת רכבת חוצת-יבשת על ידי החברות סנטרל פסיפיק שהניחה פסים ממערב למזרח ויוניון פסיפיק שהניחה פסים ממזרח למערב.
אנו מוצאים את זב, עתה קצין בדרגת סגן המגן על מניחי פסי הרכבת של "יוניון פסיפיק" מפני האינדיאנים, שהמסילה עוברת בשטחיהם. מנהל העבודה במקום, מייק קינג (ריצ'רד וידמרק) נחוש להתקדם במהירות המקסימלית ולהפיק רווחים מיידיים מן האדמות, שהוענקו לחברת הרכבות, עלי ידי יישובם של מהגרים אירופאים. כל זאת תוך הפרת הסכמים שנכרתו עם שבטי האינדיאנים המקומיים. זב מנסה לגשר, בסיועו של צייד ביזונים בשם ג'ת'רו סטיוארט (בגילומו של הנרי פונדה, המרמז לדמותו ההיסטורית של באפלו ביל). לאחר שקינג מפר את המילה שנתן זב לצ'יף האינדיאני, לפיו לא יתיישבו באזור מהגרים עוד שנים רבות, משחרר הצ'יף עדר ביזונים ענק המציף את שטחי ההתיישבות, רומס את כל הציוד ודורס נשים וילדים.
זב עוזב וממשיך לאריזונה, שם הוא מבקר בבקתתו של ג'ת'רו, אך אינו מסוגל להתיישב ולפיכך ממשיך כפרש בודד לקליפורניה, על מנת לפגוש את דודתו לילי.
כפי ששמו מרמז, ג'ת'רו (יתרו) אמור להיות חותנו של זב. עלילת משנה המספרת את סיפור אהבתם של זב ובתו של ג'ת'רו, הופ, נערכה החוצה מן הסרט.
עלילה > "פורעי החוק" (שנות ה-80 של המאה ה-19)

לילי, שבעלה קליב (שמת בינתיים) התעשר והתרושש מספר פעמים, מוכרת את אחוזתם המשותפת בסן פרנסיסקו במכירה פומבית. היא מזמינה את זב, רעייתו ג'ולי (קלריון ג'ונס) ומשפחתם לחוותה באריזונה, רכושה היחיד שנותר.
זב, שהוא כעת מרשל, נפגש בתחנת הרכבת של גולד סיטי באויב מר מעברו, פורע החוק צ'רלי גנט (אלי וולך) וכנופייתו. הוא מזהיר את שריף העיירה לו רמזי (לי ג'יי. קוב) מנוכחותו של פורע החוק, אך השריף מציע לזב שלא להתערב בחיי העיירה.
זב מגלה שגנט וכנופייתו מתכוונים לשדוד רכבת ובה מטען זהב, ובמהלך סצנת מרדף מורכבת ברכבת מצליח לחסל את הכנופיה (שאחד מחבריה מגולם על ידי הארי דין סטנטון).
עלילת הסרט מסתיימת עם בואם של זב ומשפחתו והדודה לילי אל החווה באריזונה, לצלילי השיר "בית באחו".
עלילה > אפילוג

הסרט מסתיים בצילומי אוויר של לוס אנג'לס וסן פרנסיסקו של 1960 המציגים אוטוסטרדות ומחלפים ענקיים עמוסי תנועה ואת גשר שער הזהב לצלילי השיר "כיצד נכבש המערב".
הערות שוליים

↑  רשימת 25 הפסקולים
| --- | --- |
בקרת זהויות :  BnF: cb164598870 (data)  GND: 1085654958  VIAF: 233131793   WorldCat (עם VIAF): 233131793 
הרפסודה של משפחת פרסקוט נקלעת לאשדות הנהר
שיירת כרכרות הקרון
הסתערות צבא הצפון במלחמת האזרחים
בניית המסילה
לירן דנינו

| --- | --- |

לירן דנינו, 2021
 לידה:  3 בפברואר 1991 (בן 34) י"ט בשבט ה'תשנ"א ישראל פתח תקווה, ישראל 
 שם לידה:  הזמר הלאומי 
 מוקד פעילות:  ישראל 
 תקופת הפעילות:  מ-2009
 עיסוק:  זמר-יוצר • שחקן
 סוגה:  פופ • זמר עברי • נשמה
 שפה מועדפת:  עברית 
 כלי נגינה:  גיטרה 
 חברת תקליטים:  ארומה מיוזיק • הד ארצי
 בן או בת זוג:  טיילור מלכוב (אוגוסט 2020–פברואר 2023) 
 פרופיל ב-IMDb
 
לירן דנינו (נולד ב-3 בפברואר 1991) הוא זמר, שחקן, מלחין, פזמונאי ומוזיקאי ישראלי.
ביוגרפיה

דנינו גדל והתחנך בפתח תקווה. אביו הוא הזמר אבי דן. הוריו התגרשו כשהיה בן שנתיים. אמו, שלי, נישאה בשנית למאיר בוזגלו, ונולדו להם שלושה ילדים נוספים. למד במגמת מוזיקה בתיכון פנימיית כפר הנוער בן שמן.
באפריל 2010 התגייס לצה"ל, לחיל המודיעין.
ביוגרפיה > קריירה > מוזיקה

דנינו התפרסם לראשונה כזמר בשנת 2009, כשהשתתף בעונה השביעית של התוכנית "כוכב נולד" בערוץ 2 של קשת, בה הגיע למקום הרביעי.
בדצמבר 2010 הוציא סינגל ראשון לרדיו, "עדיין ריק". השיר זכה להצלחה רבה והגיע לראש מצעדי הפזמונים השונים. במאי 2011, הוציא את הסינגל השני "ללכת". גם שיר זה זכה להצלחה רבה במצעדי הפזמונים, כך גם הסינגל השלישי שהוציא, "כל המילים". בפברואר 2012 יצא אלבום הבכורה של דנינו, שנשא את שמו "לירן דנינו". לאחר צאת האלבום יצאו הסינגלים, "אין לי כוח" ו"חוזר אלייך".
ב-6 באוגוסט 2013 הוציא דנינו את הסינגל "שמלה כחולה", ב-12 בינואר 2014 הוציא את הסינגל "עם הזמן". בהמשך אותה שנה הוציא את הסינגל "הרבה ממך נשאר". ב-26 באוגוסט 2015 הוציא את הסינגל "יש לך את הכל". בספטמבר 2016 יצא הדואט שלו עם עומר אדם "סיפור ישן".
באוגוסט 2018 הוציא את הסינגל "יש ימים".
בינואר 2019 הוציא את הסינגל "משאירים לאחרים", ובהמשך את הסינגל "אחת כמוני". באוקטובר 2019 התארח בסינגל "מאושרים" של המפיקים דולב רם ופן חזות, יחד עם הזמרת נועה קירל.
ב-20 באוקטובר 2020 הוציא את הסינגל "צמאה לאהבה".
באוגוסט 2021 הוציא את המיני-אלבום הראשון שלו, "מי שאנחנו", המכיל ארבעה שירים ("מי שאנחנו", "שיר מפעם", "כשהזמן יעבור" ו"היו לי שמיים").
בספטמבר 2022 הוציא את הסינגל ״לילות באמסטרדם״ לאחר תקופה קצרה ללא שירים והופעות.
בינואר 2024 הוציא את הסינגל "אם מחר אני מת". ב-18 באפריל של אותה השנה, הוציא דנינו גרסת כיסוי לשיר "לילות וקללות" של עומר אדם. ב-26 במאי דנינו הוציא את "באך", סינגל ראשון מתוך אלבום חדש. את השיר כתבו והלחינו טל קסטיאל וגיל ויין. הלחן של השיר מבוסס על הפרלוד בדו מז'ור מתוך "הפסנתר המושווה", אחת מיצירותיו החשובות ביותר של יוהאן סבסטיאן באך. ב-9 בספטמבר דנינו הוציא סינגל נוסף מתוך אלבום שבדרך בשם "מועדון הלבבות השבורים". ב-8 באוקטובר, דנינו הוציא שיר בשם "השיבה לאוקטובר". ב-29 באוקטובר, עדן בן זקן ודנינו שיתפו פעולה לראשונה והוציאו דואט בשם "דואט אהבה". השיר הוא שיר הנושא של המחזמר "סינדרלה" בו מככבים בן זקן ודנינו.
ביוגרפיה > קריירה > משחק

בשנת 2005 שיחק בתפקיד משנה בסדרה "עולם מושלם", בערוץ הילדים למנויי yes.
בשנת 2022 השתתף בעונה השמינית של "רוקדים עם כוכבים" בקשת 12 והיה המודח החמישי. בנוסף, התארח בגמר העונה ושר את שירו "ללכת".
המחזמר "סינדרלה" שנכתב על ידי אסף אשתר והולחן על ידי חזי שקד בכיכובם של דנינו לצד עדן בן זקן עלה מ-10 בדצמבר 2024 ועד 27 בינואר 2025.
ביוגרפיה > חיים אישיים

ב-2013 ניהל מערכת יחסים עם נטע אלחמיסטר.
ב-2019 ניהל מערכת יחסים עם עומר נודלמן.
בשנים 2020–2023 דנינו היה בזוגיות עם טיילור מלכוב.
דיסקוגרפיה > אלבום אולפן

2012: לירן דנינו
דיסקוגרפיה > מיני-אלבומים

2021: מי שאנחנו
פרסים ומועמדויות

| שנה | פרס | קטגוריה | פרויקט | מועמדות |
| --- | --- | --- | --- | --- |
| 2022 | פרסי נבחרי השנה של פרוגי | זמר השנה | לירן דנינו | מועמדות |
הערות שוליים

1 2  ערן סויסה, לירן שלי, באתר nrg‏, 4 בספטמבר 2009
↑  לירן דנינו, במיזם "אישים" לתיעוד היצירה הישראלית
↑  לירן דנינו לילות וקללות, באתר yosmusic.com, ‏25 באפריל 2024
↑  לירן דנינו / באך, באתר הליקון ארומה מיוזיק גרופ, ‏2024-05-26
↑  לירן דנינו / מועדון הלבבות השבורים, באתר הליקון ארומה מיוזיק, ‏9 בספטמבר 2024
↑  באים בטוב, מוזיקה ולייף סטייל בהגשת כפיר ולדמן, "אמרתי לעצמי שאני חייב לחזור בחזרה": לירן דנינו מוציא לאור שיר חדש - "השיבה לאוקטובר" ומתראיין לתוכנית 'באים בטוב', באתר רדיו דרום, ‏27 באוקטובר 2024
1 2  מאיה גדש, ‏לראשונה יחד על הבמה: עדן בן זקן ולירן דנינו בשיתוף פעולה ראשון, באתר מעריב אונליין, 29 באוקטובר 2024
↑  יפעת הללי אברהם, ‏נשבר הלב: עומר נודלמן ולירן דנינו נפרדו, באתר ‏מאקו‏, 18 בנובמבר 2019
↑  יפעת הללי אברהם, ‏טיילור מלכוב על לירן דנינו: "התאהבנו בבידוד", באתר ‏מאקו‏, 5 באוגוסט 2020
↑  מאור בן הרוש‏, עכשיו זה רשמי: טיילור מלכוב ולירן דנינו נפרדו, באתר וואלה, 1 בפברואר 2023
| לירן דנינו |
| --- | --- | --- |
| אלבומים | "לירן דנינו" |  |
| מיני-אלבומים | "מי שאנחנו" |  |
| סינגלים | "עדיין ריק" • "ללכת" • "כל המילים" • "אין לי כוח" • "חוזר אלייך" • "שמלה כחולה" • "עם הזמן" • "הרבה ממך נשאר" • "יש לך הכל" • "סיפור ישן" (עם עומר אדם) • "יש ימים" • "משאירים לאחרים" • "אחת כמוני" • "צמאה לאהבה" • "לילות באמסטרדם" • "אם מחר אני מת" • "באך" |  |
| השתתפות בסינגלים | "מאושרים" |  |
| כוכב נולד (2003–2012) |
| --- | --- | --- |
| מנחה | צביקה הדר |  |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |  |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |  |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |  |
| ערכים קשורים | טדי יזמות והפקות (חברת הפקה) |  |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |  |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |  |
| --- | --- |
בקרת זהויות :  NLI: 987007386356005171  MusicBrainz: cb5ad89d-3b0e-4715-b87c-7c39ea24482d  VIAF: 37150170474000010346   WorldCat (עם VIAF): 37150170474000010346
שעות רגישות

שעות רגישות הוא האלבום העשירי של אבישי כהן, שיצא בישראל באוגוסט 2008 בהוצאת רזדאז רקורדז ובהפצת הליקון, וזכה למעמד אלבום זהב.
שעות רגישות הוא האלבום היחיד מאת כהן עד כה שיועד מראש לקהל הישראלי ושסגנונו בגדר מוזיקה קלה. מבחינה זו ובחינות נוספות, זהו האלבום החריג ביותר בדיסקוגרפיה של כהן, הידוע בשאר העולם בעיקר כאמן ג'אז אינסטרומנטלי.
האלבום כולל שנים-עשר שירים שונים, רובם בעברית, וכולם למעט אחד בביצועו של כהן. כמה משירי האלבום שוחררו כסינגלים, וביניהם הלהיטים "שובי אליי" ו"אהבה חדשה".
רקע

אבישי כהן זכה להצלחה רבה בעולם הג'אז החל מסוף שנות התשעים כנגן קונטרבס וכיוצר ומוביל הרכבי ג'אז. במכלול יצירתו, שהתבטא בתשעת האלבומים שהוציא תחתיו במהלך העשור שקדם לשעות רגישות (1998–2008), נכללו רמזים לרכיבים ישראליים, מזרח תיכוניים, וספרדיים – מייצגי שורשיו של כהן – במסגרת מכלול שהיה בעיקרו אינסטרומנטלי וסביב סוגת הג'אז. ניתן לציין כמה נקודות בולטות במיוחד בדיסקוגרפיה של כהן כרקע לשעות רגישות, כמו Linda De Mi Corazon, שיר בלאדינו שבוצע על ידי הזמרת קלאודיה אקוניה באלבום Devotion ‏(1999), ו-Ani Maamin, עיבוד אינסטרומנטלי לשיר העברי אני מאמין ("שחקי שחקי") באלבום Continuo ‏(2006).
למרות שצד זה לא בא לידי ביטוי בשנים הראשונות בקריירת הסולו של כהן, כהן החל להתעניין ולעסוק בשירה כמבצע עוד לפני שנת 2000. כהן סיפר שבאחת מההופעות שניגן בהרכב של צ'יק קוריאה בהשתתפות בובי מקפרין, שאל כהן את מקפרין כיצד ניתן לחבב את הקול של עצמך. מקפרין ייעץ לכהן, על סמך ניסיונו האישי, להקליט את עצמו שר ולשמוע זאת שוב ושוב. באלבום Lyla ‏(2003) כהן ביצע שני שירים: How Long ו-Simple Melody. אלו היו שני השירים היחידים בביצועי סולו של כהן שבוצעו עד לאלבום שעות רגישות, ומהדוגמאות הבודדות לשירה שאינה לצרכים אינסטרומנטליים ברפרטואר שלו.
בסביבות שנת 2005, כשנה לאחר ששב להתגורר בישראל לאחר שהות ממושכת של מגורים בניו יורק (משנת 1992), החל לכתוב טקסטים בעברית. באותן שנים הקליט אלבום פרטי עבור משפחתו שלא פורסם לציבור, אלבום שכלל שירי לדינו בעיבודיו שבוצעו על ידי אמו של כהן, אורה, כאשר הוא מלווה את שירתה בפסנתר וקונטרבס.
הפרויקט של האלבום שעות רגישות החל באלתור "גרוב" ספונטני של כהן על הקונטרבס, תוך כדי שהוא מצרף בשירתו חלק ממילות הפיוט שלום עליכם המוכר מליל השבת במסורת היהודית. לשיר שנוצר חיבר אקורדים על הפסנתר. לאחר מכן עיבד את השיר מוזיקלית עם לני בן בשט, ובהמשך עלה הרעיון להשתמש בהקלטת פיוטים בת כעשור של סבו המנוח של כהן, יצחק שמחה, ולשלבה ברקע השיר תוך יצירת מעין דיאלוג עם שירתו של כהן. כהן ומשפחתו היו מרוצים מאוד מהתוצאה וכהן החל ליצור חומרים נוספים. לפי כהן, הפרויקט בראשיתו לא יועד להתפרסם, ונעשה כעין התנסות פרטית. בעקבות תגובות אוהדות מאוד של חבריו, ותמיכה והפצרות מצדם לפרסם את זה, וכן מתוך תפישה שהשירה היא חלק ממנו ויצירתו, החליט כהן בסופו של דבר להוציא את הפרויקט לאור עבור ציבור הרחב.
סגנונו וייחודו של האלבום

שעות רגישות מתואר לרוב כאלבום פופ. השירים מציגים מלודיות בהירות וקליטות, ורבים מן העיבודים באלבום כוללים שימוש באמצעים אלקטרוניים. הסגנון המוזיקלי באלבום מגוון למדי וכולל קטעים בסגנון פופ ארצישראלי, פופ ים תיכוני, בלדות, מוזיקה אפריקאית, ועוד.
למרות הקווים המשותפים ליצירתו עד כה, שעות רגישות הוא האלבום החריג ביותר בדיסקוגרפיה של כהן בכמה היבטים:
תפוצה – זהו האלבום היחיד שמראש יועד לקהל הישראלי, וכן בראשיתו הופץ באופן בלעדי בישראל.
משך העבודה – לרוב, אלבומיו של כהן הוקלטו מתוך חומר שיצר ונצבר במשך שנה-שנתיים, וסדרת ההקלטות בוצעה במרוכז במהלך כמה ימים. שעות רגישות הוא הצטברות של חומרי עבודה לאורך שלוש שנים, שלאורכן גם נעשו ההקלטות.
הרכב המשתתפים – עד כה ההרכבים באלבומיו של כהן היו קבועים לאותו אלבום, למעט שינויים אחדים שעיקרם הופעות אורח של אמנים שונים. הרכב הנגנים עמד בבסיס האלבום. בשעות רגישות קיים מגוון רב מאוד של נגנים בעלי תפקידים מקבילים בין היצירות השונות (ראו להלן). מספר המוזיקאים המנגנים ושרים באלבום הוא כמעט שלושים.
תוכן:
סוגה מוזיקלית – כאמור, כהן מזוהה בדרך כלל עם מוזיקת הג'אז, שלא כמו שעות רגישות, המתואר לרוב כאלבום פופ.
יצירות אינסטרומנטליות כנגד שירים – למרות כמה שירים בודדים שבוצעו בעבר באלבומיו של כהן, כולם היו בעיקרם אלבומים אינסטרומנטליים. לא רק שהמגמה מתהפכת בשעות רגישות, אלא שזהו אלבום שכל רצועותיו הן שירים עם מלל מלא. כמו כן, שעות רגישות הוא האלבום הראשון שבו כהן שר בעברית.
טקסטים – הטקסטים בשעות רגישות נחלקים בין טקסטים מן הפיוטים היהודיים וממסורות יהודיות וארצישראליות נוספות, וטקסטים שחוברו על ידי כהן. הטקסטים המקוריים של כהן באלבום הם שירי אהבה ועוסקים במושא אהבתו של המשורר, בגוף שני או שלישי. הטקסטים המעטים באלבומיו האחרים של כהן שחיבר מתמקדים בדרך כלל בנושאים אחרים. שירים כמו Leolam ("לעולם") ו-Alon Basela ("אלון בסלע") באלבום Aurora ‏(2009), ו-Ani Aff ("אני עף") ו-Halah ("הלאה") באלבום Seven Seas ‏(2011) הם שירים פסיכולוגיים-רוחניים המתמקדים באינדיבידואל. גם השירים How Long ו-Simple Melody באלבום Lyla בעלי אופי שונה מאוד משירי האהבה בשעות רגישות. יוצאים מכלל זה כמה שירים מהאלבום Aurora, אלבום שיצא לאחר האלבום שעות רגישות והושפע מהיצירה של שעות רגישות באופן ניכר.
פשטות – בין אם הפשטות של שעות רגישות באה לידי ביטוי בטקסטים ובין אם במאפיינים המוזיקליים, הפשטות עומדת בניגוד יחסי לגישתו המוזיקלית של כהן, הידועה בעיקר במורכבותה הרבה במאפיינים הקצביים שלה.
רשימת השירים

| מס' | שם | מילים | לחן | משך |
| --- | --- | --- | --- | --- |
| 1. | Yo M'enamori D'un Ayre  | עממי | עממי | 1:35 |
| 2. | אהבה חדשה  | אבישי כהן | אבישי כהן | 2:47 |
| 3. | אזמר בשבחין / אדמה  | האר"י / אבישי כהן | ספרדי עממי / אבישי כהן | 4:45 |
| 4. | שובי אליי  | אבישי כהן | אבישי כהן | 2:50 |
| 5. | יד ענוגה (בהשתתפות דנה עדיני)   | זלמן שניאור | בדואי עממי | 3:06 |
| 6. | שלום עליכם  | לא ידוע | אבישי כהן | 4:34 |
| 7. | שעות רגישות (בהשתתפות קרן מלכה)   | אבישי כהן | אבישי כהן | 4:07 |
| 8. | דרור יקרא  | דונש בן לברט | תימני עממי | 4:39 |
| 9. | אל הציפור  | חיים נחמן ביאליק | עממי | 4:45 |
| 10. | סי קאנמיה  | אבישי כהן | אבישי כהן | 4:13 |
| 11. | צעדי (בהשתתפות דין דין אביב)   | אבישי כהן | אבישי כהן | 3:56 |
| 12. | Puncha Puncha (בביצוע אורה כהן)   | עממי | עממי | 3:37 |
| 13. | שלום עליכם – גרסת רדיו  | לא ידוע | אבישי כהן | 3:16 |
רשימת השירים > Yo M'enamori D'un Ayre

Yo M'enamori D'un Ayre היא רומנסה עממית בשפת הלדינו, המוכרת גם בתרגום לעברית מאת עמנואל כ"ץ תחת השם "צל לא צל". השיר מבוצע על ידי כהן בשפת המקור ובאופן מקוצר (הבית השני בלבד), תוך שימוש באפקט קולי המשווה לשיר צליל כאילו הושמע מתקליט ויניל ישן. הוא משמש כפתיח לאלבום שהוא בבחינת הזמנה ל"עולם שהכול יכול לקרות בו", כשהוא רומז על חזרה למקורות נושנים ונוסטלגיים, וגם ספציפית על שורשיו של כהן – המורשת הספרדית שהועברו לו מאמו, והייתה נוכחת בבית ילדותו בשירי הלדינו.
זהו עיבוד מקוצר בליווי פסנתר (בביצוע שי מאסטרו). מילות השיר בשפת המקור ותרגום חופשי לעברית תחת השם "התאהבתי ברוח" נכללות בהערות האלבום. כהן הציג בעבר עיבוד של השיר באלבומיו, תחת השם Linda De Mi Corazon בביצועה של הזמרת קלאודיה אקוניה ובליווי קונטרבס בלבד, באלבום Devotion.
רשימת השירים > אהבה חדשה

אהבה חדשה הוא שיר מקורי לאלבום שהולחן ונכתב על ידי כהן, בסגנון בלדה מוזיקלית. מילות השיר מספרות על אהבה נכזבת, הכאב הרב והאובדן העצמי שנגרמו ממנה, והשלמה עם המצב תוך גילוי תקווה לאהבה חדשה והמשך החיים. זהו הסינגל השני ששוחרר מהאלבום (אחרי שובי אליי), וזכה להצלחה רבה ונוכחות בולטת במצעדי הפזמונים בתחנות הרדיו הישראלי. ב-2013 השיר נכלל באוסף שירי האהבה "בינינו" בהוצאת הליקון.
השיר מופיע באלבום בעיבוד מוזיקלי עשיר (הפקה של כהן עם לני בן בשט) שבבסיסו הרכב הטריו של כהן: כהן על קונטרבס, מאסטרו על פסנתר ומארק ג'וליאנה על תופים, וההרכב מתוגבר בכלי נשיפה שונים, בביצועם של אלברטו פינטון, ביורן סמואלסון ולארס נילסון. השיר נכלל גם באלבומו הבא והבינלאומי של כהן, Aurora, תחת השם Shir Preda ("שיר פרידה") ובעיבוד שונה ואקוסטי, בליווי פסנתר וקטע אלתור על גיטרה בס בביצועו של כהן.